Fra mandag 16. november vil nogle af restriktionerne i de syv nordjyske kommuner, der er lukket grundet coronavirus blandt mink, blive opblødt.

Efter syv nordjyske kommuner blev omfattet af en særlig nedlukning for at stoppe udbredelsen af en frygtet coronavirus-mutation fra mink, begynder myndighederne nu at lempe på restriktionerne. Det sker, da coronavirus er på tilbagetog i regionen. I sidste uge var smittetallet 115 per 100.000 indbygger, mens det i denne uge er 72 per 100.000 indbygger. Desuden oplyser sundhedsministeriet, at antallet af minkrelaterede positive coronavirus-prøver er faldet dramatisk – faktisk over halveret. Derfor vil nogle af de strenge restriktioner nu blive trukket tilbage i de syv nordjyske kommuner Hjørring, Frederikshavn, Thisted, Brønderslev, Jammerbugt, Vesthimmerland og Læsø. Få overblikket her: